喜羊羊共灰太狼

+喜羊羊共灰太狼普通話原名喜羊羊與灰太狼播出時間2005年8月3號 - 今旦製作方原創動力文化傳播有限公司網址原創動力

《喜羊羊共灰太狼》是廣東原創動力文化傳播有限公司其作品。2005年8月3號敆杭州電視臺開始播出，主要是講敆青青草原懸頂羊共狼其故事。兹動畫播出以後，敆中國有野価儂中意，遘尾遘其他位處也是總款。遘今旦已經播出上千集，上萬分鐘，固有電影上映。 

 簡介 
羊曆3513年，敆青青草原懸頂其羊村裡勢，小羊其生活罔變罔好，敆生活臺中已經有了超市、公司，固有學校等等。但是，就敆羊村其對面，有兩隻號灰太狼共紅太狼其狼，也盯上了羊村裡勢其羊。就總款，蜀場羊共狼其戰爭，開始了。

 主要角色 
 羊 
 喜羊羊 
喜羊羊是青青草原懸頂躃其最快其羊，也是最聰明其羊。伊敆羊村裡勢其大肥羊學校讀書，書也讀其野好，固是村長慢羊羊其幫手，盡稠對手慢羊羊做野価事計。敆朋友有危險其前後伊都是頭隻徛出來其羊，再憑伊其頭腦做好所有其困難，所以伊是羊村其小英雄。

 美羊羊 
美羊羊是羊村裡勢最俊其羊，也會做服裝，做食，做其他有耐心其事計。但是會盡稠啼嘛，膽也野小，著有喜羊羊共其他其羊來保護伊。
 懶羊羊 
懶羊羊是青青草原懸頂最懶其羊，日日都想著去去睏共食野価其乇，最厭去運動跑步，所以灰太狼每蜀次都想搦伊，但是伊其運氣也好，灰太狼也盡稠搦𣍐著伊。

 沸羊羊 
沸羊羊是羊村裡勢最猛其羊，也是最勇敢其羊，但是伊野惊胶蚻，蜀看見胶蚻面就白了。伊做事計也是野衝動，透底都無插做完其後果是什乇。

 暖羊羊 
暖羊羊是盤羊族其羊，是大肥羊學校新來其轉校生，也是班級裡勢其班長，伊羊野好，盡稠對手其他其羊。但是羊恰好也盡稠乞其他動物騙，譬如講盡稠乞灰太狼騙。
 慢羊羊 
慢羊羊是羊村裡勢其村長，也是小羊其先生，固是蜀隻發明家，伊盡稠做野価發明，但是野価也都是失敗其，做發明其前後頭縣頂固有草會出來。
 狼 
 灰太狼 
灰太狼是狼族其狼王，也是紅太狼其唐餔。伊共伊其老媽紅太狼住敆青青草原其狼堡。由於盡稠搦𣍐著羊，所以盡稠乞紅太狼搦來拍。伊乞羊拍敗其前後都會講「我一定會行轉其」只句話，不過遘尾經過了只般価事計後，最後共喜羊羊做成了朋友。
 紅太狼 
紅太狼是灰太狼其老媽，共灰太狼住敆青青草原其狼堡。伊其武器是平底鍋，盡稠掏平底鍋來拍灰太狼。但是伊也野疼伊其唐餔灰太狼，也野疼伊其囝小灰灰。
 小灰灰 
小灰灰是灰太狼共紅太狼其囝，也是小羊其朋友，特別共懶羊羊其感情野好。伊是蜀隻野可愛其狼，蜀看見郎爸灰太狼敆天懸頂飛其前後就野歡喜。

 動畫 
部數名字普通話原名話數頭播時間1喜羊羊共灰太狼喜羊羊與灰太狼5302005年8月3號2羊羊運動會羊羊運動會602008年10月23號3羊羊歡喜其蜀年羊羊快樂的一年1002010年5月1號4喜羊羊去世博喜羊羊遊世博202010年8月1號5有想法其喜羊羊奇思妙想喜羊羊602011年7月1號6乞歡喜加油給快樂加油1002011年10月15號7再辦運動會競技大聯盟602012年6月30號8歡喜日記開心日記602012年12月8號9歡喜其開車開心方程式602013年7月26號10懶羊羊來做食懶羊羊當大廚522013年12月20號11羊羊小心願羊羊小心願602014年7月30號12衣櫃大冒險衣櫥大冒險602014年9月4號13依奶我愛汝媽媽樂瘋狂602015年2月12號14日日都有喜羊羊洋洋得意喜羊羊3652015年7月15號15遠古世界其經歷原始世界歷險記602015年8月17號16嘻哈闖世界嘻哈闖世界602016年1月15號17羊羊小偵探羊羊小偵探602016年7月9號18喜羊羊學堂 動物共植物智趣羊學堂 動植物篇262016年7月13號19喜羊羊學堂 做運動智趣羊學堂 運動篇262016年8月23號20漫鏡頭漫鏡頭602016年11月24號21嘻哈闖世界2 海底其經歷嘻哈闖世界2 深海歷險記602017年1月9號22嫁儂就嫁灰太狼嫁人就嫁灰太狼242017年2月14號23發明大作戰發明大作戰602017年7月12號24喜羊羊學堂 地球嘉年華智趣羊學堂 地球嘉年華262017年7月19號25喜羊羊學堂 羊羊去世界智趣羊學堂 羊羊遊世界262017年12月1號26嘻哈闖世界3 上天其經歷嘻哈闖世界3 奇幻天空島602018年1月27號27喜羊羊學堂 成語其世界智趣羊學堂 奇幻成語書262018年2月15號28喜羊羊學堂 羊羊來討寶智趣羊學堂 羊羊來尋寶262018年2月22號29發明大作戰2 羊村守護者發明大作戰2 羊村守護者602019年1月18號30嘻哈闖世界4 齊拯救時間嘻哈闖世界4 跨時空救兵602019年7月12號31羊村守護者2 外星其依妹羊村守護者2 奇趣外星客602020年1月10號32羊村守護者3 拯救奇貓國羊村守護者3 異國大營救602020年7月17號33羊羊去冒險羊羊趣冒險262020年8月1號34運動英雄傳 筐出勝利運動英雄傳 筐出勝利602021年1月22號35羊村守護者4 下代其戰爭羊村守護者4 決戰次時代602021年7月9號36羊羊去冒險2羊羊趣冒險2262021年11月26號37羊村守護者5 拯救妙犬國羊村守護者5 奇妙大營救602022年7月15號38羊村守護者6 勇闖四季城羊村守護者6 勇闖四季城602023年1月6號39羊村守護者7 遨游神秘洋羊村守護者7 遨游神秘洋602023年7月6號

 電影 
部數名字普通話原名大陸上映時間香港上映時間台灣上映時間1《喜羊羊共灰太狼之牛氣沖天》《喜羊羊與灰太狼之牛氣沖天》2009年1月26號2009年8月27號無2《喜羊羊共灰太狼之虎虎生威》《喜羊羊與灰太狼之虎虎生威／虎膽羊威（廣東共香港）》2010年1月29號2010年2月13號2010年7月23號3《喜羊羊共灰太狼之兔年頂呱呱》《喜羊羊與灰太狼之兔年頂呱呱》2011年1月21號2011年4月21號2011年4月1號4《喜羊羊共灰太狼之歡喜闖龍年》《喜羊羊與灰太狼之開心闖龍年》2012年1月12號2012年4月5號2012年1月20號5《喜羊羊共灰太狼：我愛灰太狼》《喜羊羊與灰太狼：我愛灰太狼》2012年8月10號2013年4月4號無6《喜羊羊共灰太狼之愛共幸福其蛇年》《喜羊羊與灰太狼之喜氣羊羊過蛇年》2013年1月24號2013年2月9號無7《喜羊羊共灰太狼：我愛灰太狼2》《喜羊羊與灰太狼：我愛灰太狼2》2013年8月1號無無8《喜羊羊共灰太狼之飛馬其經歷》《喜羊羊與灰太狼之飛馬奇遇記》2014年1月16號2014年1月30號無9《喜羊羊共灰太狼之羊年喜羊羊》《喜羊羊與灰太狼之羊年喜羊羊》2015年1月31號2015年2月19號無10《喜羊羊共灰太狼之筐出未來》《喜羊羊與灰太狼之筐出未來》2022年2月1號無無

 播出其國家共地區 
包括敆大中華地區播出以外，喜羊羊共灰太狼固有敆全球超過50多萆國家共地區使英語共超過10種當地其語言播出過，下底是有播出地方其部分名單。

 亞洲 
孟加拉、不丹、印度、尼泊爾、馬爾代夫、巴基斯坦、斯里蘭卡、文萊、柬埔寨、東帝汶、印度尼西亞、老撾、蒙古、緬甸、菲律賓、新加坡、馬來西亞、泰國、韓國、越南。

 大洋洲 
澳洲、新西蘭、帕勞、巴布亞新幾內亞、密克羅尼西亞、斐濟、馬紹爾群島、吉裏巴斯共和國、所羅門群島、東加、諾魯、圖瓦盧、薩摩亞、萬那杜、庫克群島、法屬玻裏尼西亞、關島、新喀里多尼亞、紐埃島、馬里亞納群島、大溪地、托克勞、沃利斯、富圖納。

 參考資料 

分類:動畫